Държавен вестник, бр. 101, 2010 г., стр. 93

БРОЙ  101	
Д Ъ Р Ж А В Е Н  В Е С Т Н И К 	
СТР.  93  
1. ако проверката може да бъде извършена 
при следващото посещение на кораба в бъл­
гарско пристанище, при условие че корабът 
междувременно не посети друго пристанище на 
ЕС или в региона на ПМР ДПК, когато това 
отлагане на проверката не надвишава 15 дни;
2. ако проверката може да бъде извършена 
в рамките на 15-дневен срок в друго прис­
танище на ЕС или в региона на ПМР ДПК, 
при условие че държавата, в която се намира 
пристанището, се е съгласила предварително 
да извърши проверката. 
(2) Изпълнителна агенция „Морска адми­
нистрация“ регистрира отложените проверки 
по ал. 1 в базата данни на ПМР ДПК, като 
същите не се считат за пропуснати проверки.
(3) Кораб с приоритет І, за който е прило­
жено изключението по ал. 1 в пристанище на 
ЕС или в региона на ПМР ДПК, подлежи на 
задължителна проверка при посещението си в 
българско пристанище или място за заставане 
на котва.
Чл. 10. (1) Изпълнителна агенция „Морска 
администрация“ може да не извърши проверка 
на кораб с приоритет I в случай, че причината 
за неизвършване на проверката е регистрирана 
в базата данни за проверките и е налице едно 
от следните условия: 
1. когато извършването на проверката би 
застрашило безопасността на инспекторите, 
кораба или неговия екипаж, пристанището или 
морската среда;
2. корабът пристава единствено през нощта. 
(2) В случаите по ал. 1, т. 2 ИА „МА“ из­
вършва проверка на корабите след преценка 
на рисковия профил на съответния кораб. 
(3) Изпълнителна агенция „Морска адми­
нистрация“ може да не извърши проверка на 
кораб, застанал на котва, в следните случаи: 
1. ако корабът бъде проверен в срок 15 дни 
в друго пристанище или място за заставане 
на котва в ЕС или в региона на ПМР ДПК, в 
съответствие с приложение № 1; 
2. заставането на котва е само през нощта 
или времетраенето му е прекалено кратко, за 
да може проверката да бъде извършена в задо­
волителна степен и причината за пропускането 
на проверката е отбелязана в базата данни за 
проверките;
3. извършването на проверката би застра­
шило безопасността на инспекторите, кораба 
или неговия екипаж, на пристанището или 
морската среда и причината за пропускането 
на проверката е отбелязана в базата данни за 
проверките. 
Раздел ІV
Рисков профил на корабите
Чл. 11. (1) Всички кораби, посещаващи 
български пристанища или места за заставане 
на котва, подлежат на регистрация в базата 
данни за извършени проверки по реда на ДПК. 
(2) За корабите по ал. 1 се изготвя рисков 
профил, който определя степента на приори­
тетност на проверката, интервалите между 
проверките и техния обхват. 
(3) Рисковият профил на корабите се опре­
деля в съответствие с приложение № 1, част 
І и приложение № 2, като се взема предвид и 
броят на задържанията.
(4) За определяне на критериите, по които се 
извършва класирането на съответната държава 
на знамето съответно в „черния списък“ или 
в „сивия списък“ на ПМР ДПК, се прилагат 
разпоредбите на Регламент (ЕС) № 801/2010 на 
Комисията от 13 септември 2010 г. за прилагане 
на чл. 10, параграф 3 от Директива 2009/16/ЕО 
за Европейския парламент и на Съвета по от­
ношение на критериите на държава на знамето.
Раздел V
Честота на проверките
Чл. 12. Кораб, посещаващ български приста­
нища или места за заставане на котва, подлежи 
на периодична или допълнителна проверка, 
както следва: 
1. периодични проверки се извършват на 
предварително определени интервали според 
рисковия профил на кораба в съответствие с 
приложение № 1, част І; интервалът между 
периодичните проверки на корабите се увели­
чава с намаляването на риска, като за кораби 
с висок риск този интервал е не по-дълъг от 
шест месеца; 
2. допълнителна проверка се извършва не­
зависимо от изминалото време от последната 
периодична проверка на кораб, за който се 
прилагат първостепенните фактори, посочени 
в приложение № 1, част II, т. 2A;
3. допълнителна проверка може да се из­
вършва независимо от изминалото време от 
последната периодична проверка на кораб, за 
който се прилагат непредвидените фактори, 
посочени в приложение № 1, част II, т. 2Б, като 
решението за това се взема от инспектора по 
ДПК на ИА „МА“.
Раздел VІ
Подбор на корабите за проверка. Видове про­
верки
Чл. 13. (1) Координатор по ДПК в дирекция 
„МА – Варна“, съответно в дирекция „МА – Бур­
гас“, извършва подбор на корабите за проверка в 
зависимост от техния рисков профил, определен 
в съответствие с правилата в приложение № 1, 
част I, както и при появата на първостепенни 
или непредвидени фактори в съответствие с 
приложение № 1, част II, т. 2А и 2Б. 
(2) Координаторът по ал. 1: 
1. извършва подбор на кораби, подлежащи 
на задължителна проверка, определени като 
кораби с „приоритет I“, в съответствие със 
схемата за подбор, посочена в приложение 
№ 1, част II, т. 3А;